stanford-oval/wikipedia huggingface dataset:
הגיבור קלוז'

הגיבור (ברומנית: AS Haggibbor ובהונגרית: Haggibbor SE) הייתה אגודת ספורט יהודית בעיר קלוז', ברומניה, בין השנים 1920 – 1941, שנסגרה במסגרת החקיקה האנטישמית בהונגריה, לאחר סיפוח המקום להונגריה במסגרת תכתיב וינה.
להקמת האגודה בקלוז' התלוו הקמות של אגודות דומות בסאטו מארה, סיגט, ארד, טימישוארה (קדימה), בראשוב (עברייה) ואורדיה (מכבי).
ב-22 במרץ 1920, ביוזמתם של הסופר יוחנן גוש חלב (בשמו ההונגרי יאנוש גיסקלאי שהוא התרגום להונגרית של השם העברי יוחנן מגוש חלב) הרופא ברנאט קנפלר (Knöpfler Bernat) ועורך הדין חיים ויסבורג הוקמה אגודת הספורט היהודית הראשונה בטרנסילבניה. המהנדס יוליו הורוס רכש עבור האגודה קרקע בשטח 3,253 הקטרים, עליה הוקם המרכז הספורטיבי של אגודת הגיבור. בראש האגודה עמד הפעיל הציוני יוסף פישר. האגודה אושרה רשמית באותה שנה.
בתחילה עסקו באגודה רק בכדורגל, אך בהמשך עסקו בעפי ספורט נוספים, טניס, טניס שולחן, סיף, שחייה, כדורמים ואתלטיקה.
בכדורגל בלט במיוחד הקשר יעקובי דזידריו ( Jakobi Dezső), שזומן לנבחרת רומניה בכדורגל, ונחשב לקשר הטוב ביותר ברומניה באותה תקופה. יעקובי שיחק במשחק הבינלאומי הראשון של נבחרת רומניה, והיה בנבחרת רומניה, שיצאה למשחקי אולימפיאדת פריז (1924), אולם בדרך לשם נפצע יעקובי במשחק של נבחרת רומניה בווינה, אושפז שם בבית חולים, ומת בגלל זיהום בגיל 24. כדורגלן בולט נוסף היה השוער רוזנברג, שעבר בהמשך לשחק בהכח וינה. כדורגלנים בולטים נוספים היו, ארנסט יעקובי, ראאב מיקלוש, ארש וילמוש, ראדו-ארנסט, הלמר הירש, פאוול דויטש ורוזנפלד טרנדפירסקו השני.
באתלטיקה התבלטו מוראריו וסילה, מוראריו אלכסנדרו, אנדור אימרה ולודוביק שוורץ. בין הטניסאים בלטו ארנסט ראדו, גירגי רוזמברג, פרנץ חאבאש, לדיסלאו דיאמנט וארנסט הירש ובין הטניסאיות התבלטו גולדשטיין, חאבאש, וייס ושולץ. בטניס שולחן בלטו ארווין דיאמנדשטיין, וסילה מארין גולדברגר ופרקש פנט. בין הבולטים בסיף היו פיליפ דויטש, אריש וילמוש ולודוביק שוורץ.
נבחרת הכדורגל של יהדות רומניה, שזכתה במקום הראשון במכביה השנייה כללה כדורגלנים רבים של אגודת הגיבור.
החקיקה האנטישמית ברומניה פגעה בהדרגה בפעילות האגודה, וביכולתם של הספורטאים היהודים לפעול במסגרות הלאומיות. ב-30 במרץ 1935 קיבל איחוד הפדרציות הספורטיביות של רומניה החלטה בנושא היחס המספרי בין רומנים ובין בני מיעוטים באגודות הספורט ובנבחרות. ההחלטה פגעה ביהודים ובין היתר הביאה לניפויו של פרקש פנט מהנבחרת שיצאה לאליפות העולם בטניס שולחן בקהיר.
הנצחה

המועדון הונצח בסדרת בולים, שהופקה ב-1920 וכללה בולים בערך של לאו רומני אחד בצבעים שחור ואדום, שני לאי בצבעים שחור וצהוב, חמישה לאי בצבע שחור ועשרה לאי בצבע חום. לקראת שנת 2000 יצא גיליון חגיגי לרגל מלאות 80 שנה מייסוד הגיבור. באותה הזדמנות הדואר הרומני הפיק מעטפת זיכרון המוקדש למחלקת השחייה של המועדון, על המעטפה יש בול המוקדש לשחייה וחותמת שמזכירה את האגודה "הגיבור" בעברית וברומנית. מעטפה דומה הוקדשה למחלקת האגרוף של אגודת "הגיבור", על המעטפה בול רומני המציג מתאגרפים וחותמת המזכירה את האגודה בעברית וברומנית.
הערות שוליים

↑  Bela Muller (באנגלית)
↑  Un scandal cu evrei în fotbalul braşovean interbelic (ברומנית)
↑  Gidó Attila, "Două decenii. Evreii din Cluj în perioada interbelică, עמוד 192 (ברומנית)
↑  Contribuţii ale etnicilor evrei la dezvoltarea sportului clujean în perioada interbelică עמודים 235 - 236 (ברומנית)
↑  1920 Haggibbor Sports Club in Cluj (באנגלית)
↑  Romania Cluj-Napoca Haggibbor Jewish Swimmer
↑  Cluj-Napoca Romania Haggibbor Boxing Jewish Stamp scan0002
הברווזון המכוער (סרט, 1997)

| --- | --- |

כרזת הסרט בעברית
 מבוסס על:  "הברווזון המכוער" מאת הנס כריסטיאן אנדרסן
 בימוי:  מרטין גייטס, דייוויד אלווין
 תסריט:  מרטין גייטס, סו רדלי
 מדבבים:  ראו כאן
 מדבבים בעברית:  ראו כאן
 מדינה:  בריטניה בריטניה
 חברת הפקה:  Martin Gates Productions Carrington Productions
 חברה מפיצה:  Warner Home Video
 שיטת הפצה:  direct-to-video 
 הקרנת בכורה:  ארצות הברית 13 בספטמבר 1997 ישראל 1998
 משך הקרנה:  כ-81 דקות
 שפת הסרט:  אנגלית (הסרט דובב לשפות נוספות, ביניהן עברית)
 סוגה:  סרט הנפשה, סרט הרפתקאות, סרט מוזיקלי
 דף הסרט ב־IMDb
 
הברווזון המכוער (באנגלית: The Ugly Duckling) הוא סרט הנפשה בריטי, מסוגת הרפתקאות ומוזיקה, המבוסס על סיפור קצר בעל אותו שם מאת הנס כריסטיאן אנדרסן. הסרט בוים ונכתב על ידי מרטין גייטס, יחד עם ביומו של דייוויד אלווין וכתיבתה של סו רדלי. הסרט הופק על ידי Martin Gates Productions ו-Carrington Productions.
הסרט הופץ ברחבי העולם להפצה ביתית על ידי Warner Home Video. הסרט הופץ לראשונה בארצות הברית ב-13 בספטמבר 1997. בישראל הסרט הופץ לראשונה בדיבוב עברי בשנת 1998. אורך הסרט הוא כ-81 דקות, ושפת המקור שלו היא אנגלית.
תקציר העלילה

אגלי (שמו המלא – אוגוסטוס), ברווזון השונה משאר אחיו הברווזים, מביא צרות לכולם, דבר הגורם לו לעזוב את קן הולדתו. בדרך, אגלי פוגש את סקראפי החולדה, שגם ברחה מביתה כדי לשחק בתיאטרון. ביחד הזוג עובר הרפתקאות רבות שבסופן הוא מבין את המשמעות האמיתית של היופי.
דמויות ומדבבים

הסרט בוים בעברית על ידי חנן גולדבלט, והופק על ידי עוזי פוקס וענבר שטגר עזרא.
| שם הדמות | מדבב/ת באנגלית | מדבב/ת בעברית |
| --- | --- | --- |
| אגלי (אוגוסטוס) | אדם ווילי (ילד) פול פנטינג (מתבגר) כריסטיאן קמפבל (ברבור) | אורית אמיר |
| אמא ברווזה | ג'ניפר ויליאמס | אורית אמיר |
| סקראפי | אימלדה סטונטון | מאיה בר שלום |
| סניפטי | ברנדן ג'פרסון | מאיה בר שלום |
| תרנגולת | אליסון סטדמן | מאיה בר שלום |
| טארקין | יו לורי | עמי מנדלמן |
| פוג' | ג'רמי פולי | עמי מנדלמן |
| שועל | מייקל בל | חנן גולדבלט |
| גרדאלין | טינה סמית' | זוהר זמיר |
| בת מנהל התיאטרון |  | זוהר זמיר |
| הטי | קת'רן הייסטי | נתן נתנזון |
| זאבים | ג'ון דוד בוש | נתן נתנזון |
| מנהל תיאטרון | פיטר בייליס | נתן נתנזון |
| ג'רארד | מרקוס רדמונד | נתן נתנזון |
| לנסלוט | מארק לוקייר | נתן נתנזון |
| צייד |  | ניר רון |
מנהל המוזיקה בדיבוב העברי היה עוזי פוקס, אשר ביצע חלק מן השירים יחד עם עמי מנדלמן, תמי צוברי, מאיה בר שלום, זוהר זמיר ונתן נתנזון.
ראו גם

הברווזון המכוער
הדיוויזיה הרביעית (בריטניה)

|  פרטים |
| --- | --- |
 מדינה:  הממלכה המאוחדת הממלכה המאוחדת
 שיוך:  הצבא הבריטי הצבא הבריטי
 סוג:  דיוויזיה
 בסיס האם:  בסיס אלדרשוט 
 אירועים ותאריכים
 תקופת הפעילות:  1809 – 1947 1956 – 1993 1995 – 2012
 מלחמות:  המלחמות הנפוליאוניות מלחמת קרים מלחמת העולם הראשונה מלחמת העולם השנייה
 פיקוד
 דרגת המפקד:   מייג'ור גנרל
 מפקדים
 
הדיוויזיה הרביעית של הצבא הבריטי הייתה דיוויזיה בריטית, אשר לחמה במלחמות השונות של בריטניה מתחילת המאה ה-19.
היסטוריה > המלחמות הנפוליאוניות

הדיוויזיה הוקמה על ידי ארתור ולסלי, הדוכס הראשון מוולינגטון במהלך מלחמת חצי האי, ובראשה עמד צ'ארלס קולוויל, והיא כללה כוחות אנגלים ופורטוגזים. הדיוויזיה לחמה בקרבות השונים בחצי האי האיברי, ובשנת 1815 לחמה בקרב קאטר ברה ובקרב ווטרלו.
היסטוריה > מלחמת קרים

הדיוויזיה לחמה במלחמת קרים לצד הצבא הצרפתי וצבא האימפריה העות'מאנית כנגד צבא האימפריה הרוסית, והיא נטלה חלק בקרב אינקרמן, הקרב על האלמה וקרב בלקלאווה.
היסטוריה > מלחמת העולם הראשונה

עם פרוץ מלחמת העולם הראשונה התגייסה הדיוויזיה כחלק מחיל המשלוח הבריטי, והיא יועדה לשרת ביבשת אירופה. הדיוויזיה לחמה בקרב מונס, הקרב הראשון על המארן והקרב הראשון על האן. בהמשך השנה לחמה הדיוויזיה בקרב ארמנטייר ובקרב איפר הראשון. בשנת 1915 לחמה הדיוויזיה בקרב איפר השני, ובשנת 1916 היא לחמה בקרב על הסום, שבו ספגה אבדות כבדות. בשנת 1917 לחמה הדיוויזיה בקרב פשנדל, ובשנת 1918 היא לחמה במתקפת האביב הגרמנית ובמתקפת מאה הימים.
היסטוריה > מלחמת העולם השנייה

עם פרוץ מלחמת העולם השנייה נשלחה הדיוויזיה ה-4 לצרפת תחת פיקודו של דאדלי גרהאם ג'ונסון, כחלק מחיל המשלוח הבריטי. הדיוויזיה לחמה במהלך המערכה על צרפת ועל ארצות השפלה, אולם נאלצה להתפנות יחד עם שאר הצבא במהלך מבצע דינמו. לאחר מכן נותרה הדיוויזיה בבריטניה על מנת להגן מפני פלישה גרמנית לבריטניה. ביוני 1942 הוסבה הדיוויזיה לדיוויזיה ממוכנת, ואחת מחטיבות הרגלים שלה הוחלפה בחטיבת טנקים.
במרץ 1943 נשלחה הדיוויזיה לתוניסיה, שם היא לחמה בקרבות הקשים כחלק מהקורפוס ה-9 במסגרת הארמייה הראשונה, עד לכניעת כוחות מדינות הציר במאי אותה שנה. לאחר מכן נותרה הדיוויזיה בתוניסיה 9 חודשים, שבמהלכם היא הוסבה שוב לדיוויזיית רגלים. בפברואר 1944 נשלחה הדיוויזיה לאיטליה, על מנת להחליף את הדיוויזיה ה-46, והיא לחמה בקרבות החזית האיטלקית, ובכלל זה בקרב מונטה קאסינו הרביעי. בנובמבר 1944 נשלחה הדיוויזיה ליוון, שם היא לחמה במלחמת האזרחים היוונית כחלק מהקורפוס ה-3 עד תום המלחמה.
היסטוריה > לאחר המלחמה

ב-1 באפריל 1956 הוקמה הדיוויזיה מחדש על בסיס דיוויזיית השריון ה-11, עם חטיבות השריון ה-11 וחטיבת השריון ה-20, אולם היא פורקה בשנת 1993.
ב-1 באפריל 1995 הוקמה שוב הדיוויזיה כדיוויזיה מחוזית - אזור צבאי - אשר כללה כוחות מדרום מזרח, והמחוזות המזרחיים. מטה הקבע שלה היה במחנה אלדרשוט. בשנת 2012 כחלק מרה-ארגון של הצבא פורקה הדיוויזיה.
סמל הדיוויזיה במלחמת העולם הראשונה
סמל הדיוויזיה במלחמת העולם השנייה
דוב מלאי

| דוב מלאי |
| --- | --- |

מצב שימור
 מצב שימור: פגיע פגיע (VU) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: דוביים
סוג:: Helarctos
מין:: דוב מלאי
שם מדעי
 Helarctos malayanus ‏ראפלס, 1821
תחום תפוצה


דוב מלאי (שם מדעי: Helarctos malayanus) הוא מין יחיד בסוגו במשפחת הדוביים.
דב מלאי
תפוצה

תפוצתו במדינות דרום-מזרח אסיה: לאוס, קמבודיה, וייטנאם, תאילנד, מלאסיה, סומאטרה, בורנאו, בורמה, בנגלדש והודו. תפוצתו כנראה גדולה מהידוע לנו, בעיקר בשל אזור מחייתו הצפוף. דוב זה הוא המין היחיד במשפחתו שחי ביערות גשם, ואחד משני המינים עם התפוצתם המגיעה דרומית לקו המשווה.
תיאור פיזיולוגי

המין הקטן ביותר במשפחת הדוביים. אורך הגוף 1 מטר עד 1.4 מטר, אורך הזנב 7-3 ס"מ, גובה הכתף 70 ס"מ, משקלו 27–65 ק"ג. הזכרים גדולים מהנקבות במעט. הראש רחב, קצר ושטוח והאוזניים מעוגלות. המצח עב בשר ועל כן נראה לעיתים מקומט.
פרוותו קצרה וסבוכה, היא שחורה ברובה למעט אזור הפנים וסימן לבן-כתמתם על החזה בצורת U (לא תמיד נוכח) הייחודי בצורתו בכל פרט, הסימן נותן כמין יתרון לעונד אותו במהלך קרבות בין פרטים וכן יש משמעות לגודלו. כפות הרגליים בהירות באופן ברור משאר הפרווה.
הגוף מוצק, כפות הרגליים גדולות ובעלות טפרים, הן חסרות שיער כמעט, דבר המסייע לטיפוס. בהליכה מופנות הכפות כלפי פנימה, דבר המשווה לדוב צורת הליכה ייחודית. דבר נוסף יוצא דופן ובולט במין הוא לשונו הארוכה, אורכה עד 25 ס"מ (הארוכה ביותר במיני הדובים), ושימושה מפורט בפרק "תזונה".
תזונה

הדוב אוכל כל, משתמש בכפותיו הקדמיות לרוב מטרות ליקוט המזון. עוקר שובר ושורט עצים כדי ללקט חרקים שונים - דבורים, טרמיטים ותולעי אדמה. לשונו ארוכה ומסייעת לו רבות בתפיסת החרקים. 
 כהשלמת תזונה יאכל אף מכרסמים קטנים, לטאות וציפורים קטנות. פירות, בעיקר אגוזי קוקוס, הם חלק ניכר מהתזונה.
 קרוב למגורי אדם, יאכל פסולת, וחיות משק.
התנהגות

הדוב שוכן ביערות גשם סבוכים בכל הגבהים. הוא פעיל בלילה, על פי רוב ישן במהלך היום על גבי עצים 2–7 מטרים מעל הקרקע. הוא שובר ומעקם ענפים כך שיחזיקו את משקלו, ויגנו עליו במהלך השינה. הדוב ביישן באופיו. אינו זקוק לשנת חורף מאחר שאקלימו טרופי ומזונו נפוץ כל השנה. טפסן מצוין המיטיב להשתמש בכפות רגליו וידיו.
ניסוי שנערך בשבי מצביע על האינטליגנציה של הדוב המלאי: במטרה להגיע לדבר מתיקה שהיה נעול בארונית, הצליח לסובב פתח מנעול בעזרת אחת מטפריו. פרט אחר בשבי פיזר דגנים מתוך קערת האכלה, כדי למשוך תרנגולות לכלובו, שאותן טרף ללא מאמץ.
רבייה וגידול צאצאים

תקופת היריון כ-95 יום, אך בתנאי שבי יכולה להתארך עד 240-170 יום. המלטה מתפרשת על פני כל השנה. בכל המלטה 1–3 גורים הנולדים עיוורים ושוקלים כ-325 גרם.
הגורים נשארים עם אמם עד להגיעם לבגרות מינית. בשבי חי המין עד 24 שנים ו-9 חודשים.
שימור הסביבה

המין קוטלג כמסוכן ביותר בסביבתו הטבעית. גורם נזק למטעי הקוקוס והבננות, שנשתלים צמוד לאזורי מחייתו וגורמים לדלדול שטח המחיה ומקורות המזון הראשוניים.
כיס המרה ושאר חלקי גוף של הדוב, משמשים כתרופות ברפואה העממית, על אף שהוכח כי אין להם ערך רפואי. הדוב ניצוד ונמכר למטרות רווח מזה שנים רבות. גורים עשויים להיות חיות מחמד מעניינות, אולם אחרי מספר שנים נהיים עצבניים ומסוכנים.
המין הוא אחד מהנדירים מבין הדוביים. כמות הפריטים לא ידועה, אך מורגשת ירידה במספרם כתוצאה מציד לא מבוקר. מעט נעשה כדי להחזיר את המין לגדולתו, מאחר שמעט ידוע עליו ועל אופן חייו.
הערות שוליים

↑  דוב מלאי באתר הרשימה האדומה של IUCN
↑  Servheen, C., Herrero, S. and Peyton, B. (1999) Bears Status Survey and Conservation Action Plan. IUCN, Gland, Switzerland
| --- | --- |
בקרת זהויות :  NLI: 987007548494605171  LCCN: sh85130486  NKC: ph526583
הוסר

הוסר מהמאה ה-19
הוסרים (מהונגרית Huszár) הם סוג של פרשים שהיו נפוצים באירופה בעת החדשה. 
הוסרים הם לרוב פרשים קלים, למעט מקרים יוצאים מהכלל בפולין ובתקופה מסוימת בהונגריה - שם עטו שריון כבד.
מקורם של ההוסרים הוא ככל הנראה במאה ה-14. ההוסרים הראשונים גויסו בהונגריה על מנת להתמודד עם האיום הטורקי שרוב פרשיה היו פרשים קלים או בינוניים. כתוצאה מכך, הם היו גמישים ומהירים יותר מהאבירים האירופאים. על מנת לענות על איום זה, גייסו צבאות אירופה פרשים קלים משלהם. ההוסרים היו מוצלחים מאוד בהדיפת הכוחות הטורקיים, וכתוצאה מכך עמים אירופאים רבים העתיקו את המודל ההונגרי המוצלח לצבאם. אחד מהמקרים המפורסמים ביותר של שימוש בהוסרים היה במצור על וינה בשנת 1683, בו ההוסרים הפולניים (מכונים גם ההוסרים המכונפים או winged hussars באנגלית) הסתערו על הכוחות העות'מאנים.
בעת החדשה, רוב הצבאות האירופאים השתמשו בהוסרים בתור פרשים קלים.
המאפיין הייחודי של ההוסרים בעת החדשה היו מדיהם המעוטרים, בתקופת המלחמות הנפוליאוניות ההוסרים נחשבו לחיילים אמיצים ויוקרתיים.
הוסר צרפתי, רגימנט 8, 1815.
קצין 'הוסר' ברונשביק, 1815.
הוסר בריטי, רגימנט 7, 1815.
הגיבור האחרון (תוכנית טלוויזיה רוסית)

ערך זה עוסק בתוכנית הטלוויזיה "הישרדות" בגרסתה הרוסית. אם התכוונתם למשמעות אחרת, ראו .
| --- | --- |
 מבוסס על:  "Survivor" (ארצות הברית)
 סוגה:  תוכנית מציאות
 יוצרים:  Sergei Suponev, סרגיי קושנרוב, אלכסנדר ליובימוב, צ'ארלי פרסונס 
 בימוי:  Mikhail Barkan, דמיטרי יוסיפוב, Yury Vladovsky 
 מנחים:  סרגיי בודרוב הבן קסניה סובצ'ק יאנה טרויאנובה
 ארץ מקור:  רוסיה רוסיה
 שפות:  רוסית
 מספר עונות:  9
 מספר פרקים:  117
 הפקה
 מפיק:  Sergei Suponev, קונסטנטין ארנסט, אלכסנדר רודניאנסקי, איליה קריביצקי, לריסה סינלשצ'יקוב, אלכסנדר ליובימוב, סרגיי קושנרוב, יבגני ניקישוב 
 מפיקים בפועל:  סטניסלב סולובקין
 חברת הפקה:  הערוץ הראשון (רוסיה), VID, Red Square 
 מוזיקה:  Russ Landau 
 אורך פרק:  45 דקות
 שידור
 רשת שידור:  ערוץ 1 (עונות 1—6) TV3 (עונות 7—9)
 תקופת שידור מקורית:  17 בנובמבר 2001 – הווה
 קישורים חיצוניים
 אתר רשמי
 דף התוכנית ב-IMDb
 
הגיבור האחרון (ברוסית: Последний герой), היא גרסה רוסית לתוכנית המציאות הטלוויזיונית האמריקאית "הישרדות" ("Survivor"), המופקת ומשודרת ברשת הטלוויזיה TV3 ברוסיה. התוכנית משודרת מאז 17 בנובמבר 2001, בהנחיית סרגיי בודרוב הבן. את העונה הששית הנחתה קסניה סובצ'ק שהייתה המנחה-אישה השנייה בתולדות הזיכיון כולו.
שם התוכנית הרוסית הוא רעיון שהצע על ידי סרגיי סופונב מהערוץ הראשון ברוסיה, בה שודרו שש העונות הראשונות, עד מרץ 2009. עשור לאחר סיום העונה הששית, בספטמר 2018 הוחלט כי החל ממרץ 2019 התוכנית תשודר בערוץ TV3. בעונה החדשה ישתתפו מדיומים ושחקני קולנוע וטלוויזיה רוסיים. הצילומים החלו בינואר 2019 באי פלוואן שבפיליפינים. למנחה נבחרה השחקנית יאנה טרויאנובה. העונה השמינית החלה את שידוריה במרץ 2020 בערוץ TV3 רוסיה. בינואר 2021 החלו צילומי עונה תשיעית ובה היו 16 משתתפים. באוקטובר 2019 התוכנית זכתה בפרס TEFI הרוסי בקטגוריית "תוכנית הריאליטי הטובה ביותר".
מנחים

| מנחים | עונות> 1 | עונות> 2 | עונות> 3 | עונות> 4 | עונות> 5 | עונות> 6 | עונות> 7 | עונות> 8 | עונות> 9 |
| --- | --- | --- | --- | --- | --- | --- | --- | --- | --- |
סרגיי סרגייביץ' בודרוב: 
דמיטרי פבצוב: 
ניקולאי פומנקו: 
אלכסנדר דומוגארוב: 
ולדימיר מנשוב: 
קסניה סובצ'ק: 
יאנה טרויאנובה:
עונות

| עונה | עונה | סלוגן העונה | כמות פרקים | תקופת שידור | מיקום ומשך שהייה | מנחה | כמות משתתפים | פרס | מנצח/ת |
| --- | --- | --- | --- | --- | --- | --- | --- | --- | --- |
|  | 1 | להישאר בחיים Остаться в живых | 1—13 (13 פרקים) | 17 בנובמבר 2001 — 9 בפברואר 2002 | ארכיפלג בוקאס דל טורו (פנמה), 39 יום | סרגיי בודרוב הבן | 16 | 3,000,000 רובלים | סרגיי אודינצוב (שבט לגראטוס) |
|  | 2 | להישאר בחיים Остаться в живых | 14—26 (13 פרקים) | 5 באוקטובר — 28 בדצמבר 2002 | ארכיפלג בים סין הדרומי סמוך לאי בורנאו (מלזיה), 41 יום | דמיטרי פבצוב | 20 | 3,000,000 רובלים | ורוניקה נורקינה (שבט הפילים) |
|  | 3 | להישאר בחיים Остаться в живых | 27—39 (13 פרקים) | 1 בפברואר — 26 באפריל 2003 | ארכיפלג בים הקריבי, סמוך להיספניולה (פנמה), 39 יום | ניקולאי פומנקו | 19 | 3,000,000 רובלים | ולדימיר פרסניאקוב (שבט הפליקאנים) |
|  | 4 | סוף המשחק Конец игры | 40—51 (12 פרקים) | 11 באוקטובר — 27 בדצמבר 2003 | ארכיפלג בים הקריבי (פנמה), 34 יום | אלכסנדר דומוגארוב | 20 | 3,000,000 רובלים | יאנה וולקובה (שבט האיגואנות) |
|  | 5 | משחק-על Супер игра | 52—64 (13 פרקים) | 2 באוקטובר — 25 בדצמבר 2004 | איי הפנינה (מפרץ פנמה), 39 יום | ולדימיר מנשוב | 18 | 3,000,000 רובלים | אלכסנדר מאטבייב (שבט הגיבורים) ניקולאי דרוזדוב (פרס חביב הקהל; שבט הגיבורים) |
|  | 6 | נשכחים בגן עדן Забытые в раю | 65—78 (14 פרקים) | 16 בנובמבר 2008 — 1 במרץ 2009 | איי פנמה, 37 יום | קסניה סובצ'אק | 21 | 3,000,000 רובלים | ולדימיר ליסנקו (שבט המים) אלכסיי פוליחון (שבט האש; פרס הוותיקים) |
|  | 7 | להישאר אנשים Остаться людьми | 79—91 (13 פרקים) | 2 במרץ — 25 במאי 2019 | פלאוואן (הפיליפינים), 39 יום | יאנה טרויאנובה | 16 | 2,000,000 רובלים | אנפיסה צ'רניך (שבט השחקנים) |
|  | 8 | צופים נגד כוכבים Зрители против звёзд | 92—104 (13 פרקים) | 8 בפברואר — 2 במאי 2020 | פלאוואן (הפיליפינים), 39 יום | יאנה טרויאנובה | 17 | דירה במוסקבה | נאדז'דה אנגארסקאיה (שבט הכוכבים) |
|  | 9 | אלופים נגד חדשים Чемпионы против новичков | 105—117 (13 פרקים) | 6 בפברואר — 1 במאי 2021 | זנזיבר, טנזניה | יאנה טרויאנובה | 17 | 5,000,000 רובלים | רומן ניקל (שבט החדשים) |
ראו גם

הישרדות (תוכנית טלוויזיה אמריקאית)
Game2: Winter
הון אנושי

תורת ההון האנושי היא תורה כלכלית העוסקת בשוק העבודה, המניחה כי כוח עבודתו של אדם הוא רכוש שעשוי לשנות את ערכו לאורך זמן ובאופן שונה מעובד לעובד, בהתאם לשינויים המתרחשים באיכותו של העובד. ההון האנושי הוא פיתוח של הכלכלה הנאו-קלאסית מסוף שנות ה-50 ושנות ה-60 של המאה ה-20, שקודם על ידי מספר כלכלנים בארצות הברית, כגון גארי בקר, ג'ייקוב מינסר (אנ') ותיאודור שולץ.
הגדרה

הון אנושי מוגדר כסך מיומנויותיו של העובד, בין אם טבעיות (גיל, מין וכו') ובין אם נרכשות (השכלה, כושר גופני וכו'). על-פי תורה זו, שוק העבודה מורכב ממשרות (ולא משעות עבודה) שערכן נקבע, בין היתר, לפי ההון האנושי של בעל המשרה. בשיטה זו ניתן למדוד בני אדם שונים ולסווגם על-פי מידת התועלת שהם עשויים להביא לארגון מסוים לאורך זמן. למעשה, בעזרת התייחסות להון אנושי ניתן לבטא באופן פונקציונלי את התכונות הכלליות של האדם, ולהופכו חלק בלתי נפרד מהגורמים הטכניים (מבנה, טכנולוגיה, מידע, הון וכו') שברשות הארגון.
מכיוון ששינויים רבים בחיי העובד (רכישת השכלה וניסיון, שינויים משפחתיים, שינויי גיל וכו') מבטאים שינוי בהון האנושי הגלום בו, ניתן לעצב שינויים אלו על מנת להגדיל את רווחי העובד או המעביד. לדוגמה: העסקת עובדים לטווח זמן ארוך על מנת להפיק מהם תועלת הולכת וגדלה עם הזמן, עקב צבירת ניסיון.
תחום עיקרי של השימוש בהון אנושי הוא היכולת להשקיע בהון זה. הביטוי העיקרי של השקעה זו (אף על פי שקיימים ביטויים אחרים, כגון יצירת הזדהות) הוא הכשרה מקצועית של כוח עבודה. במציאות הקיימת, הכשרה זו זוכה כמעט תמיד לביטוי פורמלי (כלומר מדיד) שלה, המתייחס למשך ההכשרה וכמות המידע המועברת בה. כאן ניתן להבחין בין השקעה כללית, שערכה שווה בכל שוק העבודה (כדוגמת תואר אקדמי) לבין השקעה ייחודית, שערכה רלוונטי בעיקר לארגון המבצע אותה (כדוגמת סדנת ניהול פנים-ארגונית). הפרדה זו אינה מוחלטת, ובמרבית ההכשרות קיימים מאפיינים של שני סוגי ההשקעה.
לרוב קיימת נטייה של המעסיקים להשקיע באופן ייחודי ולהעדיף עובדים בעלי הכשרה ייחודית ככל הניתן לארגונם (שכן הכשרה ייחודית היא המשתלמת לו ביותר). מצב זה יוצר נטייה לנאמנות הדדית בין העובד למעבידו המתחזקת עם הזמן (שכן הכשרת העובד משתלמת יותר בארגון בו רכש אותה, והעסקתו עדיפה מבחינת המעביד על פני עובדים חסרי השקעה ייחודית). לעיתים קיימת נטייה של העובדים להעדיף הכשרה כללית, על מנת לפתוח בפניהם אפשרויות תעסוקה נוספות (לדוגמה- כאשר מימון ההכשרה הוא באחריות העובד בלבד, היא תהיה הכשרה אקדמאית כללית, המוכרת במידה זהה בכל השוק).
קיומה של מערכת הון אנושי בשוק העבודה יוצרת מצב חברתי מורכב, בו נטייה לקיבוע ההתפלגות החברתית הקיימת, על בסיס המצב הכלכלי של העובדים השונים. נטייה זו נוצרת בשל היכולת להשקיע בפיתוח ההון האנושי על מנת לצבור החזר מההשקעה, כך שבעל הון אנושי וכספי רב מסוגל להגדיל את הונו באופן משופר. בניגוד למצב התחרותי הפשוט, בו המעמד הכלכלי נגזר ישירות מבחירותיו של האדם, במצב בו להון האנושי משמעות כלכלית יכול המעמד הכלכלי להנציח את עצמו.

לדוגמה: עובד בעל משכורת גבוהה יכול להשקיע יותר בהשכלתו, דבר שמביא לעלייה גדולה יותר במשכורתו, לעומת עובד בעל שכר נמוך מלכתחילה.
הביקורת על תורת ההון האנושי

תורת ההון האנושי בעייתית מסיבות רבות. סיבה עיקרית היא, שמבחינתו של העובד, אין הפרדה מוחלטת בין השקעה בהון האנושי לבין צריכתו. פעולות צרכניות כגון אכילה, טיפול רפואי וכדומה, מוגדרות הן כהשקעה בהונו האנושי והן כמימוש פירותיו של הון זה.
בעייתיות נוספת היא יכולת המדידה המוגבלת של ההון האנושי. כיוון שההון האנושי מורכב מגורמים רבים ומורכבים, הפועלים לאורך זמן והשפעתם שונה מעובד לעובד, קשה להעריך באופן מדויק את שוויו.
בעייתיות זו הביאה לביסוס התאוריה כי הקשר בין ההון האנושי לשכר אינו נקבע באופן ישר (כלומר- על פי ערכו של ההון האנושי), אלא באופן עקיף, על ידי כך שההון האנושי (ובייחוד ההשכלה) מהווה איתות שוקי על הפוטנציאל של העובד.
עוד בעייתית ההגבלה של יכולת ההמרה של ההון האנושי להון אחר, ויכולת המסחר של הון זה.
ראו גם

מונחים בשוק העבודה
הערות שוליים

↑  הון אנושי, באתר מכון ראות
↑  קובי ליברמן, השקעה בהון האנושי - חלק חשוב באחריות תאגידית, באתר ynet, 14 ביוני 2015
↑   רוית אורן, התפקיד החדש של מנהלי משאבי אנוש - שלא חשבתם עליו - מנהיגות ארגונית, באתר TheMarker‏, 1 באפריל 2021
| --- | --- |
בקרת זהויות :  NLI: 987007531206805171  BnF: cb167347717 (data)  GND: 4160783-1  LCCN: sh85062845  NKC: ph122348
הברודס

| --- | --- |

 מידע כללי
 תאריך הקמה:  1988
 מבקרים בשנה:  כ-7 מיליון בשנה (נכון ל־2020)
 גוף מנהל:  רשות הברודס
 נתונים ומידות
 שטח:  303 קמ"ר
 מיקום
 מדינה:  אנגליה
 מיקום:  נורפוק, סאפוק 
 קואורדינטות:  52°43′27″N 1°38′27″E﻿ / ﻿52.724166666667°N 1.6408333333333°E﻿ / 52.724166666667; 1.6408333333333
 http://www.eryri-npa.gov.uk/home
  (למפת בריטניה מוגדלת) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים הברודס(למפת בריטניה רגילה) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים הברודס(למפת אנגליה רגילה) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי הברודס(למפת אנגליה מוגדלת) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי הברודס  מפת רשות הברודס במזרח אנגליה
 
הברודס (באנגלית: The Broads), המוכר גם בשם הנורפק ברודס, הוא אזור במזרח אנגליה המאופיין בתעלות מים ואגמים הניתנים לשיוט.
אזור הברודס אינו כלול באופן רשמי בין הפארקים הלאומיים של הממלכה המאוחדת, אך נמצא במעמד שימור כמעט זהה לכך, כאשר הוא מנוהל על ידי רשות הברודס ולעיתים מכונה באופן לא רשמי "הפארק הלאומי הברודס". שטחי הברודס נמצאים בעיקר במחוז נורפוק ("הנורפוק ברודס") עם חלק קטן יותר במחוז סאפוק השכן ("הסאפוק ברודס"), אך עם זאת האזור כולו זכה לכינוי "נורפוק ברודס". מלבד הערך של הברודס כשמורת טבע, האזור נחשב לאזור השיוט השלישי בגודלו באי הבריטי, לכן רשות הברודס אחראית גם על תנועת השייט בגופי המים מה שמונע מהאזור להוות פארק לאומי רשמי.
אזור הברודס מוגן החל משנת 1976 כאתר רמסר.
תיאור

אזור הברודס כולל שבעה נהרות עיקריים ומספר יובלים, שביניהם אזורים מוצפים, מאגרים טבעיים ותעלות מים. עד לשנות ה-60 היה נהוג לחשוב שכל האוזר הוא תוצאה של הצפה טבעית של מישור החוף וערוצי הנחל, אז התגלה כי הרבה ממאפייני הנוף נוצרו באמצעות כריה מאסיבית של אדמת כבול באזור במהלך ימי הביניים. עם העלייה במפלס הים, האזורים שנחפרו הוצפו בהדרגה, למרות הקמה של סכרים וטחנות רוח לשאיבת המים (בדומה לנהוג בהולנד) נוצרו אותם גופי מים ייחודיים.
לאורך השנים בין המאה ה-17 ותחילת המאה ה-20 נעשו ניסיונות שונים להרחבת נתיבי השייט והעמקה של חלק מהתעלות לשימוש כלי שיט, בנוסף התפתחות תעשייתית ועירונית באזורים שונים בברודס הביאו לשינוי הערוצים והתעלות והסדרה של גבולות גופי המים. משום שורב גופי המים הם למעשה שטחים מוצפים מהים, ברובם הם מושפעים מתנועת הגאות והשפל, כך שככל שמתקרבים לים הגאות והשפל קיצוניים יותר בעוד שבאזורים פנימיים יותר הם כמעט ולא מורגשים.
הנהרות העיקריים כוללים את נהר הייר (River Yare) שהוא הנהר המרכזי שמנקז אליו את רוב ערוצי המים. הוא עובר דרומית לנוריץ' ונשפך לים סמוך לגרייט ירמות'. נהר הביור (River Bure), נהר השט (River Chet), נהר הוונסום (River Wensum) ונהר הווייבני (River Waveney) כולם יובלים של הייר; נהר הביור (River Bure) שהוא יובל מרכזי של הייר; נהר הת'רן (River Thurne) ונהר האנט (River Ant) שהם יובלים של הביור. מעבר לנהרות אלו כאמור ישנה רשת של תעלות "ברודס" המקשרות בין גופי המים השונים ואזורים מוצפים נוספים לאורך הנהרות, הנחלים ותעלום המים.
גלריה

טחנת רוח לחופי בריידון בשפך נהר היאר והוויונני
אזור נהר האנט סמוך ללודהאם
מבט מהאוויר על הברודס הוורטון, סלהאוס ורוקסהאם.
נהר הייר.